Կարգավորման նախանշաններ - Ռուսաստանի ու Թուրքիայի միջև հարաբերությունների կարգավորման նախանշաններն ի հայտ եկան արդեն 2016թ. մայիսի վերջին, երբ Չավուշօղլուն առաջարկեց երկկողմ հարաբերությունների կարգավորման նպատակով ստեղծել համատեղ աշխատանքային խումբ[150]։ Մեկնաբանելով դա՝ Դմիտրի Պեսկովը հայտարարեց. «Ոչ մի աշխատանքային խումբ ի զորու չէ լուծել Ռուսաստանի և Թուրքիայի միջև խնդիրները: Դա կարող է անել միայն Թուրքիայի ղեկավարությունը, որից ակնկալում ենք այնպիսի գործողություններ, որոնց մասին հայտարարել է նախագահ Պուտինը»[151]: